Ə.Hüseynov. Çox sağ olun, cənab Sədr. Təbii ki, mən ancaq sualların qanunvericiliklə bağlı olan hissəsini cavablandırmağa çalışacağam. Bəlkə də vəkilliyin indiki vəziyyəti, işi ilə bağlı Azər müəllim daha geniş məlumat verə bilər. Bir-incisi, qeyd etmək istəyirəm ki, hüquqi yardım deyəndə Vəkillər Kollegiyasının təxminən 800-ə yaxın üzvünü nəzərdə tutmamalıyıq. Bu gün Azərbaycanda Vəkillər Kollegiyasının üzvü olmayan, amma hüquq firmalarında, hüquq şirkətlərində fəaliyyət göstərən, mülki məhkəmə proseslərinə çıxan onlarla, yüzlərlə şəxs var.